คีริน ตันติเวทย์

คีริน ตันติเวทย์  ()  ลูกครึ่งไทย–อเมริกัน เกิดที่วอชิงตัน ดี.ซี. เป็นนักกรีฑาประเภทลู่ทีมชาติไทย โดยเป็นนักกรีฑาตัวแทนประเทศไทยเข้าร่วมการแข่งขันเอเชียนเกมส์และซีเกมส์ และได้รับ 2 เหรียญทองจากการแข่งขันวิ่งในซีเกมส์ 2019 ที่ประเทศฟิลิปปินส์ 

คีริน เป็นบุตรของวรเวช ตันติเวทย์ นักเศรษฐศาสตร์ด้านพลังงานซึ่งเป็นที่ปรึกษาอาวุโสโครงการให้กับธนาคารโลก จบการศึกษาจากคณะเศรษฐศาสตร์ มหาวิทยาลัยฮาร์วาร์ด

ในสมัยที่ยังเรียนอยู่ในมหาวิทยาลัยฮาร์วาร์ด คีรินเคยเป็นนักกรีฑาสมัครเล่นของมหาวิทยาลัย ซึ่งมีเงื่อนไขว่านักกรีฑาสมัครเล่นของมหาวิทยาลัย จะไม่สามารถรับเงินรางวัลใด ๆ ทั้งสิ้นจากการแข่งขันที่ตนเองเข้าร่วมในทุกระดับ ทำให้ต้องสละสิทธิ์เงินรางวัลที่ได้รับจากรัฐบาลหลังการคว้า 2 เหรียญทองซีเกมส์ 2019 ตามเงื่อนไขของการเป็นนักกีฬาสมัครเล่นของมหาวิทยาลัยฮาร์วาร์ด โดยมอบเงินรางวัลให้โรงเรียนสวนกุหลาบวิทยาลัย เพื่อสมทบกองทุนการบูรณะตึกยาวแทน 

คีรินเข้าร่วมชมรมกรีฑาบาวเวอร์แมน และสามารถทำทดสอบเวลาระยะ 10,000 เมตร ด้วยสถิติเวลาที่ดีที่สุดของเขา 27:17.14 นาที ในงาน The ten ที่รัฐแคลิฟอร์เนีย ประเทศสหรัฐ ด้วยเวลานี้ทำให้คีรินสามารถผ่านการคัดเลือกเข้าไปแข่งขันวิ่งระยะ 10,000 เมตร ได้ในโตเกียวโอลิมปิก 2020SMMSPORT: "คีริน" ทำได้คว้าโควตาไปแข่งกีฬาโอลิมปิกเกมส์ ที่ญี่ปุ่นแล้ว สถิติดังกล่าวยังเป็นสถิติใหม่ของการแข่งวิ่งระยะ 10,000 เมตรชายของประเทศไทย ซึ่งสถิติเดิมก็เป็นของ คีริน ตันติเวทย์ ที่ทำไว้ที่ 28:45 นาที

 ผลงาน 
การแข่งขันรายการรอบชิงชนะเลิศผลอันดับThe Ten(California)10,000 เมตร ชาย27:17.14 น.5ซีเกมส์ 2019 (ฟิลิปปินส์)5,000 เมตร ชาย14:31.15 น.1ซีเกมส์ 2019 (ฟิลิปปินส์)10,000 เมตร ชาย30:19.32 น.1เอเชียนเกมส์ 2018 (จาการ์ตา)5,000 เมตร ชายไม่ได้เริ่มวิ่ง (DNS) -เอเชียนเกมส์ 2018 (จาการ์ตา)10,000 เมตร ชาย30:29.04 น.3โอลิมปิก 2020 (โตเกียว)10,000 เมตร ชาย29:01.92 น.23กรีฑาชิงแชมป์เอเชีย 2025 (เกาหลีใต้)5,000 เมตร ชาย13:24.97 น.2

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ประจำปี ๒๕๖๔ , เล่ม ๑๓๙ ตอนพิเศษ ๒ ข หน้า ๓๐, ๑๔ กุมภาพันธ์ ๒๕๖๕

 อ้างอิง 

หมวดหมู่:นักกีฬาชาวไทย
หมวดหมู่:นักกรีฑาชาวไทย
หมวดหมู่:นักกีฬาไทยที่ได้เหรียญทองซีเกมส์
หมวดหมู่:นักกรีฑาในโอลิมปิกฤดูร้อน 2020
หมวดหมู่:บุคคลจากวอชิงตัน ดี.ซี.
หมวดหมู่:ชาวไทยเชื้อสายอเมริกัน
หมวดหมู่:ศิษย์เก่าจากมหาวิทยาลัยฮาร์วาร์ด